[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Ilustraj\u0302o kreita de Connectas, republikigita je ilia permeso."}, {"text_idx": "#000007", "text": "C\u0302inio venas denove por savi landojn de Latinameriko je ilia horo de urg\u0302a bezono. Fine de 2020 la morteco kreskis en Brazilo, Ekvadoro kaj Peruo, same kiel en aliaj landoj de la regiono. Eu\u0306ropo [Eu\u0306ropa Unio] kaj Usono promesis milionojn da vakcinoj, sed tiuj dozoj ne atingis Latinamerikon. C\u0302inio trovis c\u0302i tie samtempe oportunojn politikajn kaj ekonomiajn. Hodiau\u0306 preskau\u0306 c\u0302iuj landoj de Latinameriko vakcinas siajn log\u0302antarojn per c\u0302inaj vakcinoj, sen fari demandojn."}, {"text_idx": "#000008", "text": "Familiano, amiko au\u0306 ec\u0302 instruisto de viaj infanoj probable jam ricevis sian dozon de Sinopharm au\u0306 CoronaVac (Sinovac). Tamen la \u201cvakcina diplomatio\u201d, kiel ekspertoj nomis tiun c\u0302i politikon, estas nur lasta c\u0302apitro en kreskanta interesig\u0302o de C\u0302inio pri la regiono. Tio povas esti vidata en la lastatempa apero en Latinameriko de granda c\u0302ina infrastruktura kaj investa projekto konata kiel la Nova Silka Vojo, kiu progresis en la lastaj kvar jaroj en la regiono, sur la fono de la indiferenta rilato de la eksa usona prezidanto Donald Trump."}, {"text_idx": "#000010", "text": "1 000 000 de vacunas Sinovac en Hong Kong. Ya vienen volando. Man\u0303ana arribara\u0301n al Aeropuerto de la CDMX en la madrugada. Ese apoyo si\u0301 se ve! /dwBSyD9PtS"}, {"text_idx": "#000011", "text": "Fridkonteneroj kun 1 000 000 de Sinovac-vakcinoj estas en Honkongo. Ili jam survojas c\u0302i tien. Morgau\u0306 ili alvenos en la flughavenon CDMX [en Meksiko] frumatene. C\u0302ina subteno klare videblas c\u0302i tie!"}, {"text_idx": "#000013", "text": "C\u0302inio c\u0302efe interesig\u0302is pri nutraj\u0302oj, kiujn g\u0302i plu mendas en Brazilo kaj Argentino, sed poste g\u0302i diversigis sian mendaron al aliaj landoj de la regiono kiel Ekvadoro, kie C\u0302inio financis grandajn energiajn projektojn. Kontrau\u0306usona pozicio de Venezuelo proksimigis la landon al C\u0302inio, kiu ig\u0302is g\u0302ia plej granda kreditoro. Kiel diras malnova proverbo, la malamiko de via malamiko estas via amiko. Antau\u0306 la pandemio C\u0302inio jam komencis la konstruadon de fortaj rilatoj kun Meksiko, C\u0302ilio kaj Peruo \u2014 landoj kun grandaj internaj merkatoj \u2014 por investi je iliaj servosektoroj."}, {"text_idx": "#000014", "text": "\u201cKiam oni sidas kune kun pova nacio kiel C\u0302inio, g\u0302i metas surtablen proponon de grandaj investoj. En tiu c\u0302i kunteksto vakcinoj estas nur plia temo en la agendo\u201d diras Federico Merke, profesoro pri internaciaj rilatoj en la Universitato San Andre\u0301s en Argentino. \u201cLa c\u0302eesto de C\u0302inio en Latinameriko estas vere forta kaj g\u0302i plu kreskas dum la lastaj 10 jaroj. Komerco kun C\u0302inio donas samtempe oportunon kaj riskon. La oportunoj inkludas aliron al vakcinoj, sed la riskoj inkluzivas eblecon asociig\u0302i kun lando, kiu malrespektas homajn rajtojn, ne zorgas pri protektado de la naturmedio kaj ne havas dubojn se necesas akcepti au\u0306 doni s\u0302mirmonon\u201d aldonis li."}, {"text_idx": "#000015", "text": "Federico Urdinez, eksperto pri C\u0302inio en la Katolika Universitato de C\u0302ilio, plenuminta studon en sep landoj de Latinameriko, demandis partoprenintojn pri ilia percepto de C\u0302inio. La intervjuitoj tendencis doni la saman respondon: kronviruso. Memoroj pri la merkato en Vuhano plu estas fres\u0302aj en la menso de multaj latinamerikanoj, kiuj kondamnas C\u0302inion pro la problemoj, kiujn ili plu suferas."}, {"text_idx": "#000016", "text": "Urdinez konkludis ke unue la c\u0302ina \u201cmaska diplomatio\u201d, kiu inkluzivis donacojn de maskoj venintaj al Latinameriko dum la plej malbonaj monatoj de la pandemio, ne efikis. Tamen kiam la Katolika Universitato de C\u0302ilio ripetis la studon post kelkaj monatoj, opinioj s\u0302ang\u0302ig\u0302is. \u201cLa reputacian damag\u0302on, kiun oni malsukcesis superi per maskoj, oni superis per vakcinoj. La publika bildo de C\u0302inio nun plibonig\u0302is inter latinamerikanoj\u201d klarigis Urdinez."}, {"text_idx": "#000017", "text": "Tiuj ege necesaj kuraciloj venis kune kun granda ondo de investoj, kiun C\u0302inio direktis al Latinameriko. C\u0302inaj investoj en la regiono sume atingis 7 miliardojn da dolaroj inter 1990 kaj 2009. Tamen la cifero kreskis g\u0302is 64 miliardoj da dolaroj en la periodo 2010-2015, post kiam C\u0302inio relanc\u0302is la projekton Silka Vojo, kiu inkluzivas specialan interesig\u0302on pri la regiono."}, {"text_idx": "#000018", "text": "Brazilo, la plej granda produktanto de sojfaboj en la mondo, en 2019 vendis 80% de sia tuta produktaro al C\u0302inio. Aliflanke, Brazilo transdonis 13 komercajn havenojn al c\u0302inaj investantoj kaj nun planas transdoni pliajn 15. Argentino ankau\u0306 vendas 80% de siaj sojfaboj al C\u0302inio, dum la azia giganto investas en hidrokarbonojn kaj donas al la lando kreditojn por konstruado de fervojoj kaj havenoj."}, {"text_idx": "#000019", "text": "Tenemos un millo\u0301n de dosis ma\u0301s, arribo\u0301 a Ezeiza un vuelo de China con vacunas Sinopharm. Contamos con 6.8 millones, ya distribuimos 5.200.000.\nGracias a la tripulacio\u0301n de Aeroli\u0301neas Argentinas y a todos y todas los que trabajan para que lleguen a cada argentino, cada argentina. /FLdmNCwSry"}, {"text_idx": "#000021", "text": "Ni havas plian milionon da dozoj, flugo el C\u0302inio venis al Ezeiza [flughaveno en Argentino], alportinte Sinopharm-vakcinojn. Ni havas 6,8 milionojn, ni jam distribuis 5,2 milionojn. Dankon al la teamo de Aeroli\u0301neas Argentinas kaj al c\u0302iuj, kiuj laboris por garantii ke tiuj c\u0302i vakcinoj atingos c\u0302iun argentinanon."}, {"text_idx": "#000023", "text": "La bordo de C\u0302ilio c\u0302e la Pacifika baseno ebligis al la lando subskribi kun C\u0302inio interkonsenton por libera komerco, kiu faris C\u0302inion unu el c\u0302efaj investantoj je energio kaj litio. Ec\u0302 pli, C\u0302inio jam ig\u0302is la c\u0302efa kreditoro de Bolivio, dum Venezuelo ricevis de Pekino pli ol iu ajn alia lando: pagoj superis 62 miliardojn da dolaroj lau\u0306 datumoj de Inter-American Dialogue."}, {"text_idx": "#000024", "text": "Ajnakaze nun la vakcina diplomatio de C\u0302inio s\u0302ajnas esti efika. \u201cDum dek jaroj ni certe memoros kiu helpis al ni dum la kronvirusa krizo. C\u0302u tio estis Angela Merkel, Emmanuel Macron au\u0306 John [Joe] Biden? Ne. Nur C\u0302inio helpis al Latinameriko kaj la landoj en la regiono komencis danci sub c\u0302ina muziko ne pro tio ke ili kundividis g\u0302ian ideologion, sed pro sia deziro solvi senprecedencan problemon\u201d diras Enrique Dussel Peters, kunordiganto de la Latinamerika Akademia Reto pri C\u0302inio."}, {"text_idx": "#000025", "text": "- Agradec\u0327o a sensibilidade do Governo chine\u0302s, bem como o empenho dos Ministros @ItamaratyGovBr @ernestofaraujo , @minsaude Eduardo Pazuello e @Mapa_Brasil @TerezaCrisMS ."}, {"text_idx": "#000027", "text": "Mi aprezas la respondemon de la c\u0302ina registaro, same kiel la sindedic\u0302on de la ministroj @ItamaratyGovBr @ernestofaraujo , @minsaude Eduardo Pazuello kaj @Mapa_Brasil @TerezaCrisMS"}, {"text_idx": "#000029", "text": "Aliflanke, tia diplomatio de milda povo povas doni al C\u0302inio ankau\u0306 politikan kaj ekonomian repagojn. Finfine la brazila Jair Bolsonaro, latinamerika s\u0302tatprezidanto kiu plej forte rezistis al la c\u0302ina investado kaj atakis g\u0302in, retiris sian planon malpermesi la partoprenon de Huawei en la landa au\u0306kcio pri la konstruado de la 5G-retoj. Tia komerco estas tre aspirinda por la plej grandaj ludantoj en la telekomunika merkato kaj multaj landoj bojkotis la firmaon bazitan en S\u0302enj\u0302eno. La s\u0302ang\u0302o de la pozicio de Bolsonaro rilate Huawei okazis kelkajn tagojn post kiam Brazilo ricevis krudajn materialojn el C\u0302inio por produkti CoronaVac en Brazilo."}, {"text_idx": "#000030", "text": "C\u0302u tio estas nura komerco au\u0306 geopolitika ekspansio, la sopirado je vakcinoj kaj la fiasko de Usono garantii ke dozoj atingos malric\u0302ajn landojn kreis fenestron de oportunoj ebligintan al C\u0302inio dau\u0306rigi sian ekspansion. C\u0302inio dedic\u0302is al Latinameriko jardekojn kaj uzas vakcinan diplomation por fortigi sian c\u0302eeston en la regiono. C\u0302io indikas ke post kultivi sian influon en Latinameriko dum pluraj jaroj, C\u0302inio nun akiras gvidan rolon en la regiono."}, {"text_idx": "#000031", "text": "C\u0302i tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio lau\u0306 la perspektivo de nia tutmonda komunumo de kontribuantoj. % context_listing_link%"}, {"text_idx": "#000035", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000040", "text": "Retpos\u0302to (ne estos publikigata) (deviga)"}]